8253 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Αρ. Φύλλου 646 


18 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων του Υπουργού Επικράτει¬ 
ας Μιλτιάδη Παπαϊωάννου. 

Σύσταση Διυπουργικής «Επιτροπής Συντονισμού Ολυ¬ 
μπιακής Προετοιμασίας». 

Συμπληρωματική οριοθέτηση σεισμόπληκτης περιο¬ 
χής και πιστωτικές διευκολύνσεις για την αποκατά¬ 
σταση των ζημιών από τους σεισμούς της 14ης Ιου¬ 
λίου 1993 και της 15ης Ιουνίου 1995 σε περιοχές 

του Νομού Αχάΐας. 3 

Τροποποίηση της 38570/10.2.2000 κοινής απόφασης 
Υπουργών Εσωτερικών Δημόσιας Διοίκησης και 
Αποκέντρωσης και Γεωργίας περί διοικητικών μέ¬ 
τρων για τη στήριξη της βαμβακοκαλλιέργειας 
(ΦΕΚ146Β/14.2.2000). 4 


ΑΠΟΦΑΣΕΙ Σ 

Αριθ. Υ197 (ΐ) 

Καθορισμός αρμοδιοτήτων του Υπουργού Επικράτειας 
Μιλτιάδη Παπαϊωάννου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τα άρθρα 81 παρ. 1 και83παρ. 1 του Συντάγματος. 

2. Το άρθρο 16 παρ. 4του Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137). 

3. Το άρθρο 79του Ν. 1943/1991 «Εκσυγχρονισμόςτης 
οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς δια¬ 
τάξεις» (ΦΕΚ Α' 50). 

4. Το Π.Δ. 143/2000 «Διορισμός Υπουργών, Αναπληρω¬ 
τή Υπουργού και Υφυπουργών (ΦΕΚΑ' 122). 

5. Το άρθρο 29 Ατού Ν. 1558/1985, όπως προστέθηκε 
με το άρθρο 27 του Ν. 2081/1992 (ΦΕΚΑ' 154) και αντικα- 
ταστάθηκε με το άρθρο 1 παρ. 2α του Ν. 2469/1997 (ΦΕΚ 
Α' 38). 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 


Άρθρο μόνο 

Ο Υπουργός Επικράτειας Μιλτιάδης Παπαϊωάννου είναι 
αρμόδιος για θέματα που αναφέρονται στις σχέσεις Πρω¬ 
θυπουργού, Κυβέρνησης και κόμματος μετά θεσμοθετη- 

1 μένα όργανα του Κοινοβουλίου, υποστηρίζει τον Πρωθυ¬ 
πουργό σε θέματα κοινωνικού διαλόγου και αναλαμβάνει 

2 κάθε άλλη αποστολή που του αναθέτει ο Πρωθυπουργός. 
Η παρούσα απόφαση να δημοσιευθεί στην Εφημερίδα 

της Κυβερνήσεως. 

Αθήνα, 18 Μαΐου 2000 

ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Αριθ. Υ196 (2) 

Σύσταση Διυπουργικής «Επιτροπής Συντονισμού Ολυμπια¬ 
κής Προετοιμασίας». 

Ο ΠΡΩΟΥΠΟΥΡΓΟΣ 

Έχοντας υπόψη: 

α) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 Α'), όπως ισχύουν, και ιδίως 
των άρθρων 10 και 29Α. 

β) Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζει: 

Άρθρο 1 

1. Συνιστάται Διυπουργική «Επιτροπή Συντονισμού 
Ολυμπιακής Προετοιμασίας», η οποία προεδρεύεται από 
τον Πρωθυπουργό και αποτελείται από τους: 

α) Υπουργό Εξωτερικών, 
β) Υπουργό Εθνικής Οικονομίας, 
γ) Υπουργό Οικονομικών, 

δ) Υπουργό Περιβάλλοντος, Χωροταξίας και Δημοσίων 
Έργων, 

ε) Υπουργό Ανάπτυξης, 
στ) Υπουργό Πολιτισμού, 
ζ) Υπουργό Μεταφορών και Επικοινωνιών, 
η) Υφυπουργό Πολιτισμού και 

θ) Υφυπουργό Τύπου και Μέσων Μαζικής Ενημέρωσης. 

2. Στις συνεδριάσεις της Επιτροπής προσκαλούνται ο 
Πρόεδρος και ο Διευθύνων Σύμβουλος της Οργανωτικής 
Επιτροπής Ολυμπιακών Αγώνων «Αθήνα 2004», καθώς και 

ο Νομικός, ο Οικονομικός και ο Τεχνικός Σύμβουλος του 
Πρωθυπουργού. Επίσης μπορεί να προσκαλούνται και 
άλλοι Υπουργοί, Υφυπουργοί ή Υπηρεσιακοί παράγοντες. 

3. Σε περίπτωση απουσίας ή κωλύματος οι Υπουργοί 
αναπληρώνονται από τον Υφυπουργό. 

Άρθρο 2 

1. Έργο της Επιτροπής είναι η επιτελική παρακολούθη¬ 
ση, ο συντονισμός και η εποπτεία των εν γένει έργων, 
δράσεων και δραστηριοτήτων που συνδέονται με την επι¬ 
τυχή προετοιμασία και διεξαγωγή των Ολυμπιακών Αγώ¬ 
νων, η προώθηση νομοθετικών και διοικητικών μέτρων και 
η άμεση επίλυση οικονομικών ή άλλων προβλημάτων που 
προκύπτουν και έχουν σχέση με τους Αγώνες. 

2. Ο κάθε Υπουργός είναι υπεύθυνος για το σχεδίασμά, 
την υλοποίηση και την τήρηση δεσμευτικού χρονοδια¬ 
γράμματος για κάθε έργο, πρόγραμμα και δράση που 
εμπίπτει στην αρμοδιότητα και την ευθύνη του Υπουργεί¬ 
ου του. 

3. Ο Υπουργός Πολιτισμού είναι επιφορτισμένος με την 
κατάρτιση της Ημερήσιας Διάταξης και την παρακολού¬ 
θηση της εφαρμογής των Αποφάσεων. 

Άρθρο 3 

1. Ως Γραμματεία της Επιτροπής λειτουργεί η Ειδική 
Γραμματεία Ολυμπιακών Αγώνωντου Υπουργείου Πολιτι¬ 
σμού. 

2. Αντίγραφο των πρακτικών της Επιτροπής κοινοποιεί¬ 
ται στη Γενική Γραμματεία του Υπουργικού Συμβουλίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Μάίου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Αριθ. οικ/5003/ΤΠ32 (3) 

Συμπληρωματική οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση 
των ζημιών από τους σεισμούς της 14ης Ιουλίου 1993 
και της 15ης Ιουνίου 1995 σε περιοχές του Νομού 
Αχάίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2. παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων" που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, "περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων" όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ 123/Α/17.6.96). 


3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ Α’81) "Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις” όπως συμπληρώθηκε με το άρθρο 
25, παρ. 6 του Ν. 1418/84 "Περί Δημοσίων Έργων και ρυθ¬ 
μίσεις συναφών θεμάτων" (ΦΕΚΑ' 23). 

4. Τιςδιατάξειςτου Ν. 128/75"περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος". 

5. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
"περί εξαιρέσεως διοικητικών πράξεων και εγγράφων 
από τον κανόνα των τριών υπογραφών". 

7. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου "Περιστο¬ 
λή δαπανών Δημοσίου Τομέα" (ΦΕΚ 420/Β/1.7.92). 

8. Τις διατάξεις της παρ. του άρθρου 22 του Ν.2362 "Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις" (ΦΕΚ 247/Α/27.11.95). 

9. Τις διατάξεις του άρθρου 27του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα τα έργα 
9369006 και 9669301 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής έχει ήδη προϋπολογισθεί. 

10. Την κοινή απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/ 
21.4.2000 (ΦΕΚ571/Β/21.4.2000) "Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών". 

11. Την 117/4.8.93 Πράξη του Υπουργικού Συμβουλίου 
(ΦΕΚ Α/133/9.8.93) για την αποκατάσταση των ζημιών 
που προκλήθηκαν από το σεισμό της 14 1 Ιουλίου 1993 σε 
περιοχές του Ν. Αχάίας. 

12. Τις 266/18.7.95 (ΦΕΚ 148/Α/19.7.95) και 75/4.4.96 
(ΦΕΚ 65/Α/11.4.96) Πράξεις του Υπουργικού Συμβουλίου 
για την αποκατάσταση των ζημιών που προκλήθηκαν από 
το σεισμό της 15ης Ιουνίου 1995 σε περιοχές των Νομών 
Αχάίας και Φωκίδας. 

13. Την οικ/1387/ΤΣΕΠ 32/11.8.93 (ΦΕΚ 648/Β/30.8.93) 
Κοινή Απόφαση των Υπουργών Εθν. Οικονομίας, Οικονο¬ 
μικών και ΠΕ.ΧΩ.Δ.Ε. γιατις πιστωτικές διευκολύνσεις για 
την αποκατάσταση των ζημιών από το σεισμό της 14ης 
Ιουλίου 1993 σε περιοχές του Νομού Αχάίας. 

14. Την οικ/1099/ΤΣΕΠ 32/5.7.94 (ΦΕΚ 527/Β/7.7.94) 
Κοινή Απόφαση των Υπουργών Εθν. Οικονομίας, Οικονο¬ 
μικών και Αναπληρωτή Υπουργού ΠΕ.ΧΩ.Δ.Ε με την οποία 
τροποποιήθηκε η οικ/1387/ΤΣΕΠ 32/11.8.93 Κοινή Από¬ 
φαση των Υπουργών Εθν. Οικονομίας, Οικονομικών και 
ΠΕ.ΧΩ.Δ.Ε. για τις πιστωτικές διευκολύνσεις για την απο¬ 
κατάσταση των ζημιών από το σεισμό της 14ης Ιουλίου 
1993 σε περιοχές του Νομού Αχάίας. 

15. Την οικ/1855/ΤΣΕΠ32/21.7.95 (ΦΕΚ 662/Β/26.7.95) 
Κοινή Απόφαση του Υπουργού Εθν. Οικονομίας και των 
Υφυπουργών Οικονομικών και ΠΕ.ΧΩ.Δ.Ε. για τις πιστω¬ 
τικές διευκολύνσεις για την αποκατάσταση των ζημιών 

από το σεισμό της 15ης Ιουνίου 1995 σε περιοχές των Νο¬ 
μών Αχαΐας και Φωκίδας. 

16. Την οικ/4680/ΤΠ 32/7.10.99 Κοινή Απόφαση του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. για την τροποποίηση και συμπλή¬ 
ρωση Κοινών Αποφάσεων που αφορούν στις πιστωτικές 
διευκολύνσεις για την αποκατάσταση των πληγέντων από 
τους σεισμούς σε διάφορες περιοχές της Ελλάδας από 
το 1993 μέχρι σήμερα. 

17. Τις οικ/8437/ΤΠ32/16.12.99 και οικ/8438/ΤΠ32/ 
16.12.99 (ΦΕΚ/2177/Β/17.12.99) Κοινή Απόφαση του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. μετις οποίες έγινε αναπροσαρμογή 
των πιστωτικών διευκολύνσεων για την αποκατάσταση 
των ζημιών απότους σεισμούς που έπληξαν διάφορες πε¬ 
ριοχές της χώρας το 1993 και 1994 μέχρι σήμερα. 

18. Το 1727/30.4.99 έγγραφο του Δήμου Ακράτας Ν. 
Αχαΐας. 

19. Το 7414/31.12.98 έγγραφο του Τ.Α.Σ. Αίγιου, απο¬ 
φασίζουμε: 

ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ' ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου "Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.", όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων όπως ισχύουν σήμερα για την απο¬ 
κατάσταση των ζημιώντων κτιρίων γενικά, τις οποίες προ- 
κάλεσε ο σεισμός της 14ης Ιουλίου 1993 στα διοικητικά 
όρια των Κοινοτήτων Ελληνικού, Καλανίστρας, Καλάνου, 
Καλουσίου, Καταρράκτου, Λακκωμάτων, Νέου Κομπηγα- 
δίου και Χρυσοπηγής του Δήμου Φαρών, στα διοικητικά 
όρια των Κοινοτήτων Αγίου Νικολάου Σπάτων, Βελιτσών, 
Ματαράγκας και Μυχοίου του Δήμου Λαρισσού και στα 
διοικητικά όρια των Κοινοτήτων Πόρτων, Σαντομερίου και 
Χαραυγής του Δήμου Ωλένιας καθώς και για την αποκα¬ 
τάσταση των ζημιών των κτιρίων γενικά, τις οποίες προ- 
κάλεσε ο σεισμός της 15ης Ιουνίου 1995 στα διοικητικά 
όρια του Δημοτικού Διαμερίσματος Νωνάκριδοςτου Δή¬ 
μου Ακράτας και συγκεκριμένα των Κοινοτήτων Ζαρού- 
χλας, Αγίας Βαρβάρας με οικισμό το Βουνάκι, Μεσορου- 
γίου με οικισμούς το Σόλο και τα Βουναριάνικα ή Γουνα- 
ριάνικα και Περιστέρας με οικισμούς το Αγρίδι και τα 
Χαλκιάνικα. Το έργο της αποκατάστασης των ζημιών ανα¬ 
τίθεται στους ήδη λειτουργούντες ΤΑΣ Πατρών και ΤΑΣ 
Αίγιου αντίστοιχα. 

1. Ορίζεται προθεσμία ενός έτους, από τη δημοσίευση 
της παρούσας σε ΦΕΚ, για την υποβολή αιτήσεων από 
τους δικαιούχους για τη δανειοδότησή τους. 

2. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής. Οι αποφάσεις αυτές θα δημοσιεύονται στο ΦΕΚ 
σύμφωνα με το άρθρο 1, παρ. 2 της από 26.3.81 Πράξεως 
Νομοθετικού Περιεχομένου που κυρώθηκε με το Ν. 
1190/81 

3. Για τις περιοχές του Δημοτικού Διαμερίσματος Νω- 
νάκριδος θα ισχύσουντα ίδια πιστωτικά μέτρα που ισχύ¬ 
ουν για τις περιοχές που οριοθετήθηκαν με τις 
266/18.7.95 και 75/4.4.96 Πράξεις του Υπουργικού Συμ¬ 
βουλίου. 

Γ ια τις περιοχές του υπολοίπου του Δήμου Φαρών θα 
ισχύσουν τα ίδια πιστωτικά μέτρα που ισχύουν για τις πε¬ 


ριοχές που οριοθετήθηκαν με την 117/4.8.93 Πράξη του 
Υπουργικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2000 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

Αριθ. 45014 (4) 

Τροποποίηση της 385/0/10.2.2000 κοινής απόφασης 
Υπουργών Εσωτερικών Δημόσιας Διοίκησης και Απο¬ 
κέντρωσης και Γεωργίας διοικητικών περί διοικητικών 
μέτρωνγιατη στήριξη της βαμβακοκαλλιέργειας (ΦΕΚ 
146Β/14.2.2000). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1) Τις διατάξεις: 

α) Του άρθρου 22 παρ 3 του Ν. 992/1979 "Περί οργανώ- 
σεως των διοικητικών υπηρεσιών δια την εφαρμογή της 
συνθήκης προσχωρήσεωςτης Ελλάδος ειςτας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων" (ΦΕΚ Α 280) 

β) Του άρθρου 29Ατου Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ Α 137) όπως προστέθηκε με το 
άρθρο 27του Ν. 2081 /1992 "Ρύθμισητου θεσμούτων Επι¬ 
μελητηρίων, τροποποίηση διατάξεωντου Ν. 1712/1987 για 
τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις" (ΦΕΚ Α154) και τροποποιήθηκε από το άρθρο 1. 
παρ 2.του Ν. 2469/97 "Περιορισμός και βελτίωση της απο- 
τελεσματικότητας των κρατικών δαπανών και άλλες διατά¬ 
ξεις" (ΦΕΚ Α 38) και το γεγονός ότι από τις διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

2) Την εκπεφρασμένη βούληση των αρμοδίων Οργάνων 
της Ε.Ε να επιτρέψουν στα Κράτη μέλη να πάρουν μέτρα 
μείωσης της περιβαλλοντικής επιβάρυνσης στον τομέα 
του βάμβακος με την εφαρμογή κατάλληλων μέτρων καλ¬ 
λιεργητικής τεχνικής και τον περιορισμό των καλλιεργού¬ 
μενων με βαμβάκι εκτάσεων, βάσει ορισμένων αντικειμε¬ 
νικών κριτηρίων. 

3) Την επικείμενη έναρξη των καλλιεργητικών φροντί¬ 
δων για τη σπορά του βάμβακος της περιόδου 2000/2001 
που επιβάλλει την επίσπευση λήψης των εν λόγω μέτρων. 

4) Την ανάγκη τροποποίησης της 38570/10.2.2000 Κοι¬ 
νής Απόφασης Υπουργών Εσωτερικών, Δημόσιας Διοίκη¬ 
σης και αποκέντρωσης και Γεωργίας "Διοικητικά μέτρα 
στήριξης της βαμβακοκαλλιέργειας "(ΦΕΚ 146Β/ 
14.2.2000), αποφασίζουμε: 

Τροποποιούμε την 38570/10.2.2000 Κοινή Απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Γεωργίας (ΦΕΚ 146 Β/14.2.2000) ως 
ακολούθως: 

1.1 Στην παράγραφο 2 και προ του πίνακα του μέσου 
όρου καλλιέργειας, προστίθεται το ακόλουθο εδάφιο: 

Όπου, στις σχετικές καταστάσεις με τους μέσους 
όρους καλλιέργειας, εμφανίζονται με δυνατότητα καλ¬ 
λιέργειας βαμβακιού περισσότερα του ενός μέλη από κά¬ 
θε οικογένεια για το ίδιο αγροτεμάχιο ή αγροτεμάχια (ο 
σύζυγος, η σύζυγος, παιδιά) ένα μόνο μέλος της οικογέ¬ 
νειας επιτρέπεται να κάνει χρήση της δυνατότητας καλ¬ 
λιέργειας, όπως προκύπτει από τις εν λόγω καταστάσεις. 

1.2 Η παράγραφος 2(δ) αντικαθίσταται από το ακόλου¬ 
θο κείμενο: 

δ) Οι κατ’ αποκλειστική απασχόληση γεωργοί οι οποίοι 
παράγουν βαμβάκι, που σύμφωνα με το Μέσο Όρο (Μ.Ο) 
των στρεμμάτων τους κατατάσσονται στις κλάσεις μεγέ¬ 
θους του πίνακα της παραγράφου 2 άνω των 60 στρ. και 
μέχρι 200 στρ. και των οποίων το κύριο γεωργικό εισόδη¬ 
μα- σύμφωνα με τη φορολογική τους δήλωση-προέρχε- 
ται από το βαμβάκι, ανεξάρτητα αν έχουν και συμπληρω¬ 
ματικό εισόδημα από άλλα αγροτικά προϊόντα καθώς και 
λοιπές εξωγεωργικές πηγές μέχρι 1.000.000 δρχ. Όσοι 
παραγωγοί της κατηγορίας αυτής κατατάσσονται σύμ¬ 
φωνα με τον μέσο όρο της τριετίας στις κλάσεις μεγέθους 
άνω των 200 στρεμμάτων και μέχρι 400 στρέμματα μπο¬ 
ρούν να καλλιεργήσουν μέχρι 200 στρέμματα . 

Ως εισόδημα του παραγωγού νοείται το συνολικό οικο¬ 
γενειακό εισόδημα (γεωργικό και εξωγεωργικό). 

Στις λοιπές εξωγεωργικές πηγές εισοδήματος μέχρι 
1.000.000 δρχ. δεν υπολογίζονται η σύνταξη του Ο.Γ.Α, τα 
επιδόματα πολυτέκνων, αποδοχές από παρακολούθηση 
εκπαιδευτικών προγραμμάτων συνεχιζόμενης κατάρτι¬ 
σης κ.λ.π που αφορούν στο γεωργικό τομέα, έξοδα πα¬ 
ράστασης , αιρετών οργάνων τοπικής αυτοδιοίκησης και 
αμοιβές μελών Δ.Σ Αγροτικών Συνεταιριστικών - Συνδικα¬ 
λιστικών Οργανώσεων. 

1.3 Στη παράγραφο 2 προστίθεται το ακόλουθο εδά¬ 
φιο στ': 

στ) Οι εκτάσεις όπου εκτελούνται συνεχιζόμενα ερευ¬ 
νητικά προγράμματα οπό τα Ανώτατα Εκπαιδευτικά Ιδρύ¬ 
ματα, το ΕΘΙΑΓΕ, τον Οργανισμό Βάμβακος καθώς και τα 
Κληροδοτήματα και τα Δημόσια Κτήματα και μετά από 
σχετικό αίτημα των ανωτέρω προς την αρμόδια Δ/νση 
ΠΑΠ-Φυτών Μεγάλης Καλλιέργειας. 

1.4 Η τελευταία πρόταση της παραγράφου 2 αντικαθί¬ 
σταται από το ακόλουθο κείμενο: 

Οι παραγωγοί μπορούν να ενταχθούν σε μία από τις 
ανωτέρω εξαιρέσεις εφόσον το επιθυμούν. 

1.5 Η παράγραφος 3α αντικαθίσταται από το ακόλουθο 
κείμενο 

3.α. 1. παραγωγοί μπορούν να καλλιεργήσουν εκτάσεις 
με βαμβάκι για πρώτη φορά ή αν δεν έχουν καλλιεργητικό 
προηγούμενο τηντριετία 1997-1999 μόνο στις ακόλουθες 
περιπτώσεις: 

ι) Με ολική κληρονομική διαδοχή - κληρονομική μεταβί¬ 
βαση των καλλιεργούμενων εκτάσεων από παραγωγούς 
που καλλιέργησαν βαμβάκι κατά τηντριετία 1997-1999, 
που έγινε μέχρι την καταληκτική ημερομηνία υποβολής 
της αίτησης-δήλωσης του Ο.Σ.Δ.Ε για την εμπορική πε¬ 
ρίοδο 2000/2001, διαδεχόμενοι τους εν λόγω παραγω¬ 
γούς. 

Οι νέοι παραγωγοί κατατάσσονται στην αντίστοιχη κλά- 
ση μεγέθους του πίνακα της παραγράφου 2 σύμφωνα με 
το Μ.Ο τριετίας του αποθανόντος ή μεταβιβάσαντος την 


έκταση και εάν αυτή αφορά σε περισσότερα του ενός 
πρόσωπα, η έκταση, που δικαιούται να καλλιεργήσει κα¬ 
θένα εξ αυτών, υπολογίζεται κατ’ αναλογία της έκτασης 
που τους μεταβιβάσθηκε. Η συνολική καλλιεργούμενη 
έκταση βάσει της ανωτέρω κατανομής δεν μπορεί να 
υπερβείτην έκταση που εδικαιούτο να καλλιεργήσει ο με- 
ταβιβάσας. 

ιι) Εάν ενταχθούν ως διάδοχοι γεωργοί σύμφωνα με το 
πρόγραμμα «πρόωρης συνταξιοδότησης" αγροτών (Καν 
2079/92), από 1.1.1999 και μέχρι την καταληκτική ημε¬ 
ρομηνία υποβολής των αιτήσεων-δηλώσεων του 
Ο.Σ.Δ.Ε για την εμπορική περίοδο 2000/2001, διαδεχό¬ 
μενοι πρόωρα συνταξιοδοτούμενο παραγωγό ο οποίος 
είχε καλλιεργητικό προηγούμενο κατά την τριετία 1997- 
1999. 

Η έκταση που δικαιούται να καλλιεργήσει ο εν λόγω διά¬ 
δοχος γεωργός είναι αυτή που προκύπτει βάσει της κα¬ 
τάταξης του συνταξιοδοτηθέντος στον πίνακα της παρα¬ 
γράφου 2 έστω και αν συμπεριλαμβάνονται σε αυτόν και 
ενοικιαζόμενες εκτάσεις. 

3.α.2. Παραγωγοί που έχουν καλλιεργητικό προηγού¬ 
μενο κατά την τριετία 1997-1999 και αποκτούν επιπλέον 
έκταση με κληρονομική ολική διαδοχή-μεταβίβαση ή 
εντάσσονται ως διάδοχοι γεωργοί σύμφωνα με το πρό¬ 
γραμμα της "πρόωρης συνταξιοδότησης" αγροτών (ΚΑΝ 
2079/92) μπορούν συνολικά να καλλιεργήσουν 

ι) Στην περίπτωση ολικής κληρονομικής διαδοχής-με- 
ταβίβασης που έγινε μέχρι την καταληκτική ημερομηνία 
υποβολής της αίτησης-δήλωσης του Ο.Σ.Δ.Ε. για την 
εμπορική περίοδο 2000/2001, το άθροισμα της δικής του 
έκτασης και της έκτασης του μεταβιβάσαντος. Οι επιμέ- 
ρους αυτές εκτάσεις προκύπτουν σύμφωνα με την ξεχω¬ 
ριστή κατάταξη καθενός στον πίνακα της παραγράφου 2. 
Όσον αφορά την έκταση που μπορεί να καλλιεργηθεί από 
τον διάδοχο και προκύπτει από την κατάταξη του μεταβι¬ 
βάζοντας, αυτή δεν μπορεί να υπερβεί την έκταση που 
εδικαιούτο να καλλιεργήσει ο μεταβιβάσας. 

ιι) Στην περίπτωση που εντάσσονται από 1.1.99 και μέ¬ 
χρι την καταληκτική ημερομηνία υποβολής των αιτήσεων 
δηλώσεων του Ο.Σ.Δ.Ε για την εμπορική περίοδο 2000- 
2001 ως διάδοχοι γεωργοί σύμφωνα με το πρόγραμμα 
της "πρόωρης συνταξιοδότησης", το άθροισμα της δικής 
τους έκτασης και της έκτασης του πρόωρα συνταξιοδο- 
τηθέντος. Οι επιμέρους εκτάσεις προκύπτουν σύμφωνα 
με την ξεχωριστή κατάταξη καθενός στον πίνακα της πα¬ 
ραγράφου 2, έστω και αν συμπεριλαμβάνονται σε αυτόν 
και ενοικιαζόμενες εκτάσεις. 

2). Κατά τα λοιπά ισχύει κοινή Υπουργική Απόφαση 
38570/10.2.2000 (ΦΕΚ 146Β/14.2.2000) όπως τροποποιή¬ 
θηκε με την κοινή Υπουργική Απόφαση 38592/24.2.2000 
(ΦΕΚ 241Β/1.3.2000) και την κοινή Υπουργική απόφαση 
41357/15.3.2000 (ΦΕΚ366Β/24.3.2000). 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Μάΐου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

ΒΑΣΩ ΠΑΠΑΝΔΡΕΟΥ Γ. ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




